Καλημέρα πέρα ως πέρα…!

Η Λουλουδοπαρέα και πάλι μαζί έτοιμοι για διασκέδαση, χαρά και δημιουργία!

Σήμερα με την βοήθεια των μεγάλων θα μπούμε στο YOUTUBE (εκεί που ακούμε τραγούδια) και θα κάνουμε αναζήτηση γράφοντας «Ο πρίγκιπας Λεμόνης κι όμορφη Κρεμμύδω» ένα παραμύθι-τραγούδι με το οποίο θα κάνουμε πολλά ωραία πράγματα.

Αγαπητοί γονείς, αφού ακούσουν τα παιδιά μερικές φορές το παραμυθοτράγουδο θα κάνετε μερικές ερωτήσεις κατανόησης της ιστορίας συζητώντας με τα παιδιά. Πχ

Ποιος είναι ο ήρωας της ιστορίας;

Πιο είναι το πρόβλημά του και πως νιώθει;

Ποιοι προσπάθησαν να το βοηθήσουν;

Σε ποιους είπε τι του συμβαίνει;

Που συναντήθηκαν με την Κρεμμύδω;

Τι έγινε τελικά;

Ποιοι πήγαν στο γάμο;

Ποιος θύμωσε στο γάμο και γιατί;

Στην συνέχεια δώστε στο παιδί να ζωγραφίσει μια εικόνα από το παραμύθι.

Στο φύλλο εργασίας ΔΕΞΙΑ ΑΡΙΣΤΕΡΑ αναζητήστε στο παραμύθι την σχετική εικόνα και στην συνέχεια δώστε την εκτύπωση ή σχεδιάστε με απλά σχήματα ό,τι υπάρχει στο φύλλο και αφήστε το παιδί να δουλέψει όπως μπορεί παρατηρώντας την εικόνα του παραμυθιού.

Στη αντιστοίχηση εικόνας λέξης προσπαθούμε να βρούμε με ποιο γράμμα αρχίζει η λέξη.

Στο φύλλο που ζητώ να ζωγραφίσουν τον Λεμόνη και την Κρεμμύδω τα προνήπια ας παρατηρήσουν το σχήμα, το χρώμα, τι έχουν στο κεφάλι, πως είναι τα πόδια και το χέρια και να κάνουν ότι μπορούν με χαρά και ενθάρρυνση.

Εργασίες πιο απλές για τα προνήπια, αν θέλουν τις κάνουν και νήπια.

Αν τα προνήπια διστάζουν να σχεδιάσουν γίνετε εσείς το πρότυπό τους. Καθίστε δίπλα τους και  σχεδιάστε, κουβεντιάζοντας μαζίτους, απλά σχέδια.

Η εργασία με τις ερωτήσεις μπορεί να γίνει και προφορικά παρατηρώντας μόνο τις εικόνες.

Καλά να περάσετε!